NARIADENIE KOMISIE (ES) č. 668/2008
z 15. júla 2008,
ktorým sa menia a dopĺňajú prílohy II až V k nariadeniu (ES) č. 2096/2005, ktorým sa ustanovujú spoločné požiadavky na poskytovanie leteckých navigačných služieb, pokiaľ ide o pracovné metódy a prevádzkové postupy
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho články 4 a 6,
keďže:
(1)
Prílohy II, III, IV a V k nariadeniu Komisie (ES) č. 2096/2005 z 20. decembra 2005, ktorým sa ustanovujú spoločné požiadavky na poskytovanie leteckých navigačných služieb (2), odkazujú na rôzne prílohy k Dohovoru o medzinárodnom civilnom letectve. Od prijatia nariadenia (ES) č. 2096/2005 tieto prílohy zmenila a doplnila Medzinárodná organizácia civilného letectva, ako sa uvádza v listoch zmluvným štátom (State letters) 2001/74 z 10. augusta 2001; 2003/29 z 28. marca 2003; 2004/16 z 26. marca 2004; 2005/35 a 2005/39 z 24. marca 2005; 2006/38 z 24. marca 2006; 2006/64 z 18. augusta 2006; 2007/11, 2007/13, 2007/19, 2007/20, 2007/23 a 2007/24 z 30. marca 2007. Odkazy v nariadení (ES) č. 2096/2005 by sa mali v záujme plnenia medzinárodných právnych záväzkov členských štátov a zabezpečenia jednotnosti s medzinárodným regulačným rámcom aktualizovať.
(2)
Nariadenie (ES) č. 2096/2005 by sa preto malo zodpovedajúcim spôsobom zmeniť a doplniť.
(3)
Opatrenia stanovené v tomto nariadení sú v súlade so stanoviskom Výboru pre jednotný vzdušný priestor,
PRIJALA TOTO NARIADENIE:
Článok 1
Nariadenie (ES) č. 2096/2005 sa mení a dopĺňa takto:
1.
V prílohe II sa bod 4 nahrádza takto:
„4. PRACOVNÉ METÓDY A PREVÁDZKOVÉ POSTUPY
Poskytovateľ leteckých prevádzkových služieb musí byť schopný preukázať, že jeho pracovné metódy a prevádzkové postupy sú v súlade s normami uvedenými v nasledujúcich prílohách k Dohovoru o medzinárodnom civilnom letectve, pokiaľ sa týkajú poskytovania letových prevádzkových služieb v príslušnom vzdušnom priestore:
a)
príloha 2 o pravidlách lietania v 10. vydaní z júla 2005 vrátane všetkých zmien a doplnení až po č. 40;
b)
príloha 10 o leteckých telekomunikáciách, II. diel o spojovacích postupoch vrátane tých, ktoré majú štatút PANS (postupy pre letecké navigačné služby), v 6. vydaní z októbra 2001 vrátane zmien a doplnení až po č. 82;
c)
príloha 11 o letových prevádzkových službách v 13. vydaní z júla 2001 vrátane všetkých zmien a doplnení až po č. 45.“
2.
V prílohe III sa bod 2 nahrádza takto:
„2. PRACOVNÉ METÓDY A PREVÁDZKOVÉ POSTUPY
Poskytovateľ meteorologických služieb musí byť schopný preukázať, že jeho pracovné metódy a prevádzkové postupy sú v súlade s normami uvedenými v nasledujúcich prílohách k Dohovoru o medzinárodnom civilnom letectve, pokiaľ sa týkajú poskytovania meteorologických služieb v príslušnom vzdušnom priestore:
a)
príloha 3 o meteorologických službách pre medzinárodnú leteckú navigáciu v 16. vydaní z júla 2007 vrátane všetkých zmien a doplnení až po č. 74;
b)
príloha 11 o letových prevádzkových službách v 13. vydaní z júla 2001 vrátane všetkých zmien a doplnení až po č. 45;
c)
príloha 14 o letiskách v týchto verziách:
i)
diel I o koncepcii a prevádzke letísk v 4. vydaní z júla 2004 vrátane všetkých zmien a doplnení až po č. 9;
ii)
diel II o vrtuľníkových letiskách v 2. vydaní z júla 1995 vrátane všetkých zmien a doplnení až po č. 3.“
3.
V prílohe IV sa bod 2 nahrádza takto:
„2. PRACOVNÉ METÓDY A PREVÁDZKOVÉ POSTUPY
Poskytovateľ leteckých informačných služieb musí byť schopný preukázať, že jeho pracovné metódy a prevádzkové postupy sú v súlade s normami uvedenými v nasledujúcich prílohách k Dohovoru o medzinárodnom civilnom letectve, pokiaľ sa týkajú poskytovania leteckých informačných služieb v príslušnom vzdušnom priestore:
a)
príloha 3 o meteorologických službách pre medzinárodnú leteckú navigáciu v 16. vydaní z júla 2007 vrátane všetkých zmien a doplnení až po č. 74;
b)
príloha 4 o leteckých mapách v 10. vydaní z júla 2001 vrátane všetkých zmien a doplnení až po č. 54;
c)
príloha 15 o leteckých informačných službách v 12. vydaní z júla 2004 vrátane všetkých zmien a doplnení až po č. 34.“
4.
V prílohe V sa bod 3 nahrádza takto:
„3. PRACOVNÉ METÓDY A PREVÁDZKOVÉ POSTUPY
Poskytovateľ spojovacích a navigačných služieb alebo služieb sledovania musí byť schopný preukázať, že jeho pracovné metódy a prevádzkové postupy sú v súlade s normami prílohy 10 o leteckých telekomunikáciách k Dohovoru o medzinárodnom civilnom letectve, pokiaľ sa týkajú poskytovania spojovacích a navigačných služieb alebo služieb sledovania v príslušnom vzdušnom priestore:
a)
diel I o prostriedkoch rádiovej navigácie v 6. vydaní z júla 2006 vrátane všetkých zmien a doplnení až po č. 82;
b)
diel II o spojovacích postupoch vrátane tých, ktoré majú štatút PANS (postupy pre letecké navigačné služby), v 6. vydaní z októbra 2001 vrátane zmien a doplnení až po č. 82;
c)
diel III o spojovacích systémoch v 2. vydaní z júla 2007 vrátane všetkých zmien a doplnení až po č. 82;
d)
diel IV o systémoch prehľadového rádiolokátora a protizrážkových systémoch v 4. vydaní z júla 2007 vrátane všetkých zmien a doplnení až po č. 82;
e)
diel V o využívaní rádiového frekvenčného spektra v oblasti letectva v 2. vydaní z júla 2001 vrátane všetkých zmien a doplnení až po č. 82.“
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. júla 2008